ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी आणि भूतान नरेश यांच्यामध्ये दूरध्वनीव्दारे संभाषण
नवी दिल्ली, 17 सप्टेंबर 2020
पंतप्रधान नरेंद्र मोदी आणि भूतान नरेश जिग्मे खेसर नामजीएल वांगचुक यांनी आज दूरध्वनीव्दारे संवाद साधला.
पंतप्रधान नरेंद्र मोदी यांच्या 70 व्या वाढदिवसानिमित्त भूतान नरेशांनी मोदी यांना शुभेच्छा दिल्या. पंतप्रधानांनी कृतज्ञतेने या शुभेच्छांचा स्वीकार केला आणि भूतान नरेश तसेच त्यांच्या शाही परिवारातले माजी राजे आणि सर्व सदस्यांना धन्यवाद दिले.
भारत आणि भूतान या शेजारी मित्र राष्ट्रांमध्ये विश्वास आणि आपुलकी-जिव्हाळ्याचे ऋणानुबंध आहेत, याविषयी उभय नेत्यांमध्ये चर्चा झाली. भूतान नरेश हे मैत्रीपूर्ण संबंध अधिकाधिक बहरत जावेत, यासाठी वेळोवेळी मार्गदर्शकाची भूमिका घेतात, त्याबद्दल पंतप्रधान नरेंद्र मोदी यांनी भूतान नरेशांचे आभार व्यक्त केले.
कोविड-19 महामारी उद्रेकाच्या काळात भूतान सरकारने ज्याप्रकारे प्रभावी व्यवस्थापन केले, त्याचे पंतप्रधान मोदी यांनी कौतुक केले तसेच यासंदर्भात भूतानला सर्वतोपरी सहकार्य करण्यास भारताची तयारी असल्याचे सांगितले.
उभय नेत्यांच्या सोईनुसार भूतान नरेश आणि त्यांच्या कुटुंबियांचे स्वागत करण्यासाठी भारत उत्सुक असल्याचेही पंतप्रधान मोदी यांनी यावेळी सांगितले.U.Ujgare/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
स्वच्छ ताळेबंदामुळे वित्तीय संस्थांकडून देण्यात येणाऱ्या कर्ज क्षमतेत वाढ
नवी दिल्ली, 31 जानेवारी 2023
गेल्या काही वर्षात ताळेबंद स्वच्छ राखण्यासाठी उचलण्यात येत असलेल्या पावलांमुळे, वित्तीय संस्थांकडून देण्यात येणाऱ्या कर्ज क्षमतेत वाढ झाली आहे. एप्रिल 2022 पासून अनुसूचित वाणिज्यिक बँकांकडून दिल्या जाणाऱ्या अ खाद्य कर्जात दोन अंकी वाढ दिसून आल्याच्या मुद्याकडे 2022-23 च्या आर्थिक पाहणी अहवालात लक्ष वेधण्यात आले आहे. केंद्रीय वित्त आणि कॉर्पोरेट मंत्री निर्मला सीतारामन यांनी आज संसदेत हा अहवाल मांडला.
गुंतवणूक चक्राला बँकांच्या सुयोग्य स्थिती दर्शवणाऱ्या अहवालाची जोड, बिगर बँकिंग वित्तीय संस्थांचा भक्कम भांडवली पाया आणि देशांतर्गत म्यूच्युअल फंडांच्या अॅसेट अंडर मॅनेजमेंट अर्थात गुंतवणूकदारांच्या वतीने कंपनी करत असलेल्या गुंतवणूकीच्या बाजार मूल्यात मोठ्या वाढीचे अमृत काळातले उद्दिष्ट साध्य करण्यासाठी वित्तीय व्यवस्थेला महत्वाची भूमिका बजावावी लागेल, असे अहवालात म्हटले आहे.
मौद्रिक विकास
विकसित आणि उदयोन्मुख अर्थव्यवस्थांमध्ये 2022 मध्ये चलन फुगवटा आल्याने आखडते वित्तीय धोरण अवलंबावे लागले, ही बाब सर्वेक्षणात अधोरेखित करण्यात आली आहे.U.Ujgare/N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
उपराष्ट्रपती कार्यालय
उपराष्ट्रपती जगदीप धनखड यांनी ईस्टरच्या पूर्वसंध्येला देशवासीयांना दिल्या शुभेच्छा
उपराष्ट्रपती जगदीप धनखड यांनी ईस्टरच्या पूर्वसंध्येला देशवासीयांना शुभेच्छा दिल्या आहेत.
उपराष्ट्रपतींच्या संदेशाचा मजकूर खालीलप्रमाणे आहे:
“ईस्टरच्या शुभ प्रसंगी मी सर्व देशवासियांना हार्दिक शुभेच्छा देतो.
ईस्टरचा पवित्र दिन प्रभु येशू ख्रिस्तांच्या पुनरुत्थानाचे पर्व आहे. आजचा दिवस आपल्याला प्रेम, करुणा आणि क्षमा या गुणांचे महत्व पटवून देतो.
ईस्टरनिमित्त आपण सर्वजण एकत्र येऊन सलोखा आणि शांतता वृद्धींगत करत मानवतेच्या सेवेसाठी स्वतःला वाहून घेऊया.
पर्यटन मंत्रालय
भारत पर्यटनतर्फे गोवा मधल्या अगुआडा कारागृह संग्रहालय इथं ‘हेरिटेज वॉक’ आणि स्वच्छता अभियानाचं आयोजन
गोवा, 9 मार्च 2023
केंद्र सरकारच्या पर्यटन मंत्रालयाच्या अंतर्गत येणाऱ्या भारत पर्यटनने आज- 9 मार्च 2023 रोजी गोवा मधल्या कँडोलिम इथल्या अगुआडा कारागृह संग्राहालयात हेरिटेज वॉक आणि स्वच्छता अभियानाचं यशस्वी आयोजन केलं. वारसा संवर्धनाच्या महत्त्वाविषयी आणि स्वच्छतेविषयी युवकांमध्ये जागरूकता निर्माण करणे, हा या कार्यक्रमाचा प्रमुख उद्देश होता. या अभियानात पोर्वोरिम येथील प्रमुख हॉटेल व्यवस्थापन संस्था, गोवा गृहविज्ञान महाविद्यालय आणि ज्ञानप्रसारक विद्यालय या तीन प्रमुख शैक्षणिक संस्थांमधल्या युवा पर्यटन क्लबच्या सुमारे ४५ सदस्यांनी आपला सहभाग नोंदवला. गोवा सरकारचे मान्यताप्राप्त पर्यटक मार्गदर्शक, अनिल जोगळेकर यांनी अगुआडा कारागृहाचा इतिहास आणि गोवा मुक्ती चळवळीविषयी महत्वपूर्ण माहिती विद्यार्थ्यांना दिली. स्वच्छता कार्यक्रमात विद्यांर्थ्यांनी मोठ्या उत्साहाने सहभाग घेतला. या विद्यर्थ्यांनी अगुआडा कारागृह संग्राहालयाचा परिसर पूर्ण स्वच्छ केला. समृद्ध सांस्कृतिक वारसा जतन करून आणि शाश्वत पर्यटन पद्धतींना प्रोत्साहन देत देशातल्या पर्यटनाला चालना देण्याचं भारतीय पर्यटन मंत्रालयाचं उद्दिष्ट आहे.
तरुणांमध्ये वारसा संवर्धन आणि स्वच्छतेबद्दल जबाबदारी आणि आपलेपणाची भावना निर्माण करण्यात आयोजकांना यश आलं. हा कार्यक्रम राज्यातील शाश्वत पर्यटन पद्धतींना चालना देण्यासाठी सरकारच्या वचन बद्धतेवर मोहोर उमटवणारा ठरला.PIB Panaji | S.Bedekar/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
पंतप्रधान कार्यालय
आंध्र प्रदेशच्या माजी राज्यपाल कुमुदबेन जोशी यांच्या निधनाबद्दल पंतप्रधानांनी व्यक्त केला शोक
आंध्र प्रदेशच्या माजी राज्यपाल आणि केंद्रीय मंत्री कुमुदबेन जोशी यांच्या निधनाबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
पंतप्रधानांनी गुजरातीमधील ट्वीट संदेशात म्हटले आहे; आंध्र प्रदेशच्या माजी राज्यपाल आणि केंद्रीय मंत्री कुमुदबेन जोशीजी यांच्या निधनाची बातमी अत्यंत दु:खद आहे. महिला सक्षमीकरण आणि जनसेवेतील त्यांचे योगदान सदैव स्मरणात राहील. त्यांचे कुटुंबीय आणि चाहत्यांप्रती संवेदना. ॐ शांती.
संरक्षण मंत्रालय
सातारा जिल्ह्यातील अपशिंगे येथे शैक्षणिक केंद्र आणि व्यायामशाळेचे उद्घाटन
मुबंई 01 मे 2023
लष्कराच्या दक्षिण विभागाचे प्रमुख लेफ्टनंट जनरल अजय कुमार सिंह यांनी आज, 1 मे 2023 रोजी सातारा जिल्ह्यातील मिलिटरी अपशिंगे गावाला भेट दिली आणि भारतीय सशस्त्र दलांमध्ये प्रवेश घेऊ इच्छिणाऱ्यांसाठी प्रशिक्षणाची सोय तसेच सुलभ भर्ती प्रक्रियेच्या उद्देशाने उभारण्यात आलेले शैक्षणिक केंद्र तसेच व्यायामशाळा यांचे उद्घाटन केले.
राज्यातील सातारा, सांगली, कराड, सोलापूर आणि कोल्हापूर हे जिल्हे भारतीय सेनादलातील भरतीसाठी पारंपारिकरीत्या प्रसिध्द आहेत. सातारा जिल्ह्यातील अपशिंगे या गावाची लोकसंख्या सुमारे 3000 आहे आणि या गावात राहणाऱ्या साडेतीनशे कुटुंबांपैकी प्रत्येक कुटुंबातील किमान एक सदस्य सशस्त्र सेना दलात कार्यरत आहे. या गावातील 46 जवानांनी पहिल्या जागतिक महायुद्धात हौतात्म्य पत्करले आहे. त्यांच्या सेवेचा सन्मान म्हणून ब्रिटीश सरकारने गावाच्या केंद्रस्थानी विजय स्तंभ उभारला आहे. याखेरीज 1962 च्या भारत-चीन युद्धादरम्यान तसेच 1965 आणि 1971 साली पाकिस्तानशी झालेल्या दोन युद्धांमध्ये या गावातील अनेक सैनिकांनी शत्रूशी लढताना प्राणार्पण केले आहे. या गावातील मुलांना लहानपणापासूनच भारतीय सशस्त्र सेनादलांमध्ये कारकीर्द घडविण्याच्या दृष्टीने प्रोत्साहन देण्यात येते आणि त्यादृष्टीने प्रशिक्षण देखील देण्यात येते.या गावाने भारतीय सेनेला दिलेल्या अशा प्रकारच्या अद्वितीय योगदानासाठी षण्मुखानंद कला आणि संगीत सभेने अपशिंगे गावाला षण्मुख शौर्य पुरस्कार 2022 देऊन गौरव केला. याप्रसंगी गावातील 75 माजी सैनिकांचा सत्कार करण्यात आला.
भारतीय सशस्त्र दलांमध्ये देशातील तरुण मुलामुलींना भर्ती करून घेण्याच्या उद्देशाने केंद्र सरकारने नुकत्याच सुरु केलेल्या अग्निपथ योजनेमध्ये प्रवेश मिळवण्यासाठी शारीरिक तंदुरुस्तीसह पात्रतेच्या इतर मापदंडांची पूर्तता होणे अनिवार्य आहे. त्या दृष्टीने या जिल्ह्यांमधील युवावर्गाला प्रेरित करून आवश्यक पात्रता मिळवता यावी या दृष्टीने देशातील माजी सैनिकांच्या विनंतीला मान देऊन, षण्मुखानंद कला आणि संगीत सभा तसेच साऊथ इंडियन एज्युकेशन सोसायटी या संस्थांनी संयुक्तपणे त्यांच्या संस्थात्मक सामाजिक उत्तरदायित्व उपक्रमाद्वारे सुमारे 80 लाख रुपये खर्चून अपशिंगे गावात सुविधा केंद्राची उभारणी केली आहे.
महाराष्ट्र, गुजरात आणि गोवा विभागाचे कमांडर इन चीफ, लेफ्टनंट जनरलएच.एस.कहलोन आणि एसआयईएस तसेच षण्मुखानंद कला आणि संगीत सभा या संस्थांचे अध्यक्ष डॉ.व्हीशंकर यांच्यासह साताऱ्याच्या अपशिंगे गावातील अनेक नागरिक या कार्यक्रमाला उपस्थित होते.
रेल्वे मंत्रालय
ऑक्सिजन एक्सप्रेसद्वारे महाराष्ट्र, मध्य प्रदेश, हरियाणा, राजस्थान, दिल्ली आणि उत्तर प्रदेशला आजपर्यंत जवळपास 4200 मेट्रिक टन ऑक्सिजन पुरवठा
आत्तापर्यंत महाराष्ट्रात 293 मेट्रिक टन, उत्तर प्रदेशमध्ये मध्ये 1230 मेट्रिक टन, मध्य प्रदेमध्ये 271 मेट्रिक टन, हरियाणामध्ये 555 मेट्रिक टन, तेलंगणामध्ये 123 मेट्रिक टन, राजस्थानमध्ये 40 मेट्रिकटन आणि दिल्लीत 1679 मेट्रिक टन ऑक्सिजन पुरवठा
सर्व अडथळ्यांवर मात करून आणि नवीन उपाय शोधून भारतीय रेल्वे ‘लिक्विड मेडिकल ऑक्सिजन’  म्हणजेच द्रवरूप वैद्यकीय प्राणवायू देशभरातील विविध राज्यात पोचवला आहे.
आत्तापर्यंत, भारतीय रेल्वेने सुमारे 4200 मेट्रिक टन एलएमओ 268 अधिक टँकरद्वारे देशभरामध्ये वाहून नेवून वितरीत केला आहे.
आत्तापर्यंत वेगवेगळ्या मार्गांवर 68 ऑक्सिजन एक्सप्रेसने त्यांचा प्रवास पूर्ण केला आहे.
राज्यांनी केलेल्या विनंतीनुसार कमीत कमी वेळेमध्ये जास्तीत जास्त एलएमओ पोहोचवण्याचा भारतीय रेल्वे प्रयत्न आहे.
आत्तापर्यंत महाराष्ट्रात 293 मेट्रिक टन, उत्तर प्रदेशमध्ये मध्ये 1230 मेट्रिक टन, मध्य प्रदेमध्ये 271 मेट्रिक टन, हरियाणामध्ये 555 मेट्रिक टन, तेलंगणामध्ये 123 मेट्रिक टन, राजस्थानमध्ये 40 मेट्रीक टन आणि दिल्लीत 1679 मेट्रीक टन ऑक्सिजन पुरवठा करण्यात आला आहे.
आज 80 मेट्रिकटन एलएमओ कानपूरसारख्या शहरांमध्ये रेल्वेमार्फत ऑक्सिजनचा पुरवठा केला जात आहे.
नवीन ऑक्सिजन पोहोचविण्याचे काम अतिशय गतिमानतेने केले जात आहे. त्याबरोबर या कामाविषयीची सर्व आकडेवारी प्रत्येक वेळी अद्ययावत होत राहते. आणखी काही ऑक्सिजन एक्सप्रेसचा प्रवास आज रात्री सुरू होईल असे अपेक्षित आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 13.81 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
13,81,48,965
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
13.8  कोटी पेक्षा जास्त न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
सांस्कृतिक मंत्रालय
पंतप्रधान संग्रहालयाला 30 सप्टेंबर 2022 पर्यंत 1,15,161 जणांनी दिली भेट
नवी दिल्ली, 27 ऑक्टोबर 2022
नवी दिल्लीमध्ये तीन मूर्ती मार्गावर असलेल्या प्रधानमंत्री संग्रहालयाला 30 सप्टेंबरपर्यंत 1,15,161 अभ्यागतांनी भेट दिल्याची नोंद झाली आहे. 15 ऑक्टोबर 2022 रोजी, एका दिवसात 3,233 लोकांनी पंतप्रधान संग्रहालयाला भेट दिली. हे संग्रहालय 21 एप्रिल 2022 पासून जनतेसाठी खुले करण्यात आले होते.
राष्ट्रपती, उपराष्ट्रपती, पंतप्रधान, गृहमंत्री, अर्थमंत्री आणि केंद्रीय मंत्रिमंडळातील इतर मंत्री, राज्यांचे मुख्यमंत्री, न्यायव्यवस्थेमधील उच्च पदस्थ, राजदूत आणि इतर मान्यवरांसह प्रमुख राष्ट्रीय नेत्यांनी या संग्रहालयाला भेट दिली आहे.
प्रमुख अभ्यागतांच्या काही महत्त्वपूर्ण प्रतिक्रिया पुढीलप्रमाणे :
माजी राष्ट्रपती रामनाथ कोविंद :-
"सर्व बाबतीत प्रभावी ठरेल अशारितीने रचना असलेले हे प्रधानमंत्री संग्रहालय आहे. माजी पंतप्रधान आणि राष्ट्रीय नेत्यांच्या विशिष्ट योगदानाचे हे कलात्मक स्मारक आहे, त्याबरोबरच स्वतंत्र भारताच्या प्रगतीचा कालातीत खजिना आहे."
भारताचे माजी उपराष्ट्रपती, एम. व्यंकय्या नायडू :-
"हे आपल्या राष्ट्रीय नेतृत्वातील विविधतेचे प्रदर्शन आणि सन्मान देखील करते आणि त्याद्वारे सर्वसमावेशकतेचा संदेश देते. आपल्याकडे असलेल्या सळसळत्या लोकशाहीसाठी असे संग्रहालय आवश्यक आहे".
पंतप्रधान नरेंद्र मोदी :-
"प्रधानमंत्री संग्रहालयाला जो कोणी भेट देईल तो भारतीय लोकशाहीची महानता, तिचे प्रचंड स्वरूप आणि तिच्यामध्ये असलेल्या अमर्याद शक्यतांविषयी योग्य प्रकारे जाणून घेवू शकेल."
हे संग्रहालय भारताच्या स्वातंत्र्योत्तर इतिहासावर एक व्यापक आणि संतुलित दृष्टीकोन प्रदर्शित करते. या सर्वसमावेशक प्रयत्नाचा उद्देश तरुण पिढीला आपल्या सर्व पंतप्रधानांच्या नेतृत्वाच्या भूमिकेबद्दल जागरुक करणे हा आहे.
सध्याचे पंतप्रधान नरेंद्र मोदी यांच्यावरील एक नवीन दालन संग्रहालयात जोडले जात आहे. जानेवारी 2023 मध्ये ते जनतेला पाहण्यासाठी खुले केले जाईल. नोव्हेंबर 2022 मध्ये प्रकाश आणि ध्वनी कार्यक्रमाचेही नियोजन करण्यात आले असून सुरुवातीचा भाग भारतातील अंतराळ कार्यक्रमावर आहे.S.Kane/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
पंतप्रधान कार्यालय
आशियाई क्रीडा स्पर्धेत महिलांच्या टेबल टेनिस दुहेरी गटात कांस्य पदक पटकावणाऱ्या ऐहिका मुखर्जी आणि सुतिर्था मुखर्जी यांचे पंतप्रधानांनी केले अभिनंदन
नवी दिल्ली, 2 ऑक्टोबर 2023
आशियाई क्रीडा स्पर्धेत महिलांच्या टेबल टेनिस दुहेरी गटात कांस्य पदक जिंकणाऱ्या ऐहिका मुखर्जी आणि सुतिर्था मुखर्जी यांचे पंतप्रधान नरेंद्र मोदी यांनी अभिनंदन केले आहे. आशियाई क्रीडा स्पर्धेत भारताने महिला दुहेरीत मिळवलेले हे पहिले पदक आहे.
पंतप्रधानांनी पोस्ट केले:
"कांस्यपदक जिंकल्याबद्दल अहिका मुखर्जी आणि सुतिर्था मुखर्जी यांचे अभिनंदन. हा एक खास विजय आहे कारण आशियाई क्रीडा स्पर्धेत भारताने महिला दुहेरीत मिळवलेले हे पहिलेच पदक आहे.
त्यांचे समर्पण, कौशल्य आणि टीमवर्क अनुकरणीय आहे.”S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
मुंबईतल्या इमारत दुर्घटनेत झालेल्या जीवितहानीबद्दल पंतप्रधानांनी व्यक्त केले दु:ख
नवी दिल्ली, 16 जुलै 2019
मुंबईतल्या डोंगरी येथे इमारत कोसळून झालेल्या जीवितहानीबद्दल पंतप्रधान नरेंद्र मोदी यांनी दु:ख व्यक्त केले आहे.
‘मुंबईतील डोंगरी येथे इमारत कोसळून झालेली दुर्घटना वेदनादायी आहे. या दुर्घटनेत मृत पावलेल्या व्यक्तींच्या कुटुंबियांच्या दुःखात मी सहभागी आहे. जखमी व्यक्ती लवकर बऱ्या होवोत अशी प्रार्थना करतो. महाराष्ट्र सरकार, एनडीआरएफ आणि स्थानिक प्रशासन मदत आणि बचाव कार्य करत आहेत’ असे पंतप्रधानांनी म्हटले आहे.
(Visitor Counter : 105
संरक्षण मंत्रालय
एअर व्हाइस मार्शल आशुतोष शर्मा यांनी लिहिलेल्या कथित व्हॉट्सअप संदेशाबाबत स्पष्टीकरण
नवी दिल्ली, 25 एप्रिल 2021
कमांड हॉस्पिटल एअर फोर्स, बंगळुरू  चे कथित एअर मार्शल आशुतोष शर्मा यांच्या नावाने एक व्हॉट्सअप मजकूर सध्या समाज माध्यमांवर फिरत आहे, ज्यात कोविड -19 महामारीचा सामना करण्यासाठी वाफ उपयुक्त असल्याचा दावा केला आहे.
याद्वारे स्पष्ट करण्यात येत आहे की, बंगळुरू येथे एअर मार्शल आशुतोष शर्मा नाहीत. कमांड हॉस्पिटल एअर फोर्स बंगळुरुचे प्रमुख एअर व्हाईस मार्शल आशुतोष शर्मा आहेत आणि त्यांनी असा संदेश पाठवलेला नाही.
संदेशात म्हटल्या गेलेल्या कोणत्याही गोष्टीचे भारतीय हवाई दल आणि एअर व्हाईस मार्शल आशुतोष शर्मा समर्थन करत नाहीत. कोविड-19 ची कोणतीही लक्षणे असलेल्या कोणत्याही व्यक्तीने उपचारांसाठी व्यावसायिक वैद्यकीय मदत घेणे आवश्यक आहे.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
विज्ञान आणि तंत्रज्ञान मंत्रालय
एसटीआयपी 2020 मध्ये विज्ञानामध्ये महिलांचा सहभाग आणि नेतृत्व यावर तज्ञांची विस्तृत चर्चा
नवी दिल्ली, 22 सप्टेंबर 2020
विज्ञानातील भारतीय महिलांची कमी टक्केवारी आणि विशेषत: विज्ञान क्षेत्रातील महिला नेतृत्वबाबतीतील तफावत आणि नवीन विज्ञान तंत्रज्ञान व नाविन्य धोरण एसटीआयपी 2020 मध्ये त्यांचे निराकरण करण्याच्या पद्धती यावर अलीकडेच झालेल्या एका सत्रात विस्तृत चर्चा झाली. टीम एसटीआयपी -2020 सह शंभरहून अधिक महिला शास्त्रज्ञ आणि विज्ञानातं रुची असलेले लोक चर्चेला उपस्थित होते.
डॉ. विजय भाटकर, अध्यक्ष विभा  यांनी या चर्चासत्राचे अध्यक्षपद भूषवले. महिलांना योग्य ते महत्त्व दिले गेले तरच शाश्वत विकास आणि आत्मनिर्भरता शक्य आहे यावर त्यांनी भर दिला. महिला नवसंशोधकांना प्रोत्साहन देण्यासाठी कमी संस्थात्मक यंत्रणेच्या संदर्भात अनेक समस्या आहेत यामध्ये वयाची मर्यादा, गळती, महिलांच्या नेतृत्वाखालील स्टार्टअप्ससाठी निधी, नेतृत्व, लिंग पूर्वग्रह आणि महिला उद्योजकांची गरज, सर्वसमावेशक आणि वैविध्यपूर्ण एसटीआय परिसंस्था , कुटुंब आणि पालकत्व आदी मुद्द्यांवर चर्चा झाली.
एसटीआयपी 2020 चे प्रमुख डॉ. अखिलेश गुप्ता यांनी अथेना 'स्वान' चार्टरच्या भारतीय आवृत्ती अंमलबजावणी बाबत तज्ञांच्या विचारविनिमयामध्ये सुचवण्यात आलेले मुद्दे सादर केले . यात शैक्षणिक क्षेत्रात अनिवार्य पदे, 30% महिलांचे प्रतिनिधित्व, ज्येष्ठ महिला शास्त्रज्ञांना संशोधन आणि प्रशासनात नेतृत्व भूमिका यांचा समावेश होता.
शक्ती या महिला सक्षमीकरणाच्या राष्ट्रीय चळवळीतील स्वतंत्र संस्थेच्या अंतर्गत देशभरातील 22 राज्यांत पसरलेल्या विज्ञानभारती या स्वदेशी भावनेच्या विज्ञान चळवळीने या माहिती सत्राचे आयोजन केले होते.
डॉ. गुप्ता यांनी सरकारचे अलिकडचे काही महत्वपूर्ण उपक्रम अधोरेखित केले , यामध्ये डीएसटीच्या “किरण”  योजना, क्यूयूआरआयई  कार्यक्रम, जैव तंत्रज्ञान विभागाचा बायोकार ई कार्यक्रम आदींचा समावेश होता.
महिलांसाठी करिअर ब्रेक यासंबंधी मुद्द्यांवर लक्ष देण्याची गरज असल्यावर त्यांनी भर देताना दुहेरी भरती धोरण, कामाच्या वेळेत लवचिकता, पाळणाघरे, ‘ऑफिस ऑफ इक्विटी अँड इन्क्लूजन’ स्थापन करणे आदी उपाय सुचवले.
डॉ. गुप्ता यांनी विज्ञान व शिक्षणात महिलांच्या सहभागावर भर देताना लीलावती, गार्गी आणि खाना यासारख्या थोर महिला वैज्ञानिक आणि विचारवंतांची उदाहरणे देऊन नवीन एसटीआय धोरणाची ओळख करून दिली. त्यांनी लोकांशी सल्लामसलत करण्यासाठी विशिष्ट संदर्भांसह तयार केलेल्या आराखडा प्रक्रियेची सर्वसमावेशक माहिती दिली आणि एसटीआयपी 2020 मध्ये महिलांच्या सहभागाचे महत्त्व यावर भर दिला.
तज्ञांनी महिला उद्योजक आणि महिला प्रणित अर्थव्यवस्थेसाठी मदतीचे नेटवर्क तयार करण्याविषयी सूचना केली. स्पष्ट आणि कठोर अंमलबजावणी रणनीतीची गरज, धोरणे आणि कार्यक्रमांच्या बाबतीत संवेदनशीलता आणि जागरूकता आणि राज्य विद्यापीठांच्या पुनरुज्जीवनावर भर देण्याची सूचना त्यांनी केली.M.Iyengar/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
आरोग्य आणि कुटुंब कल्याण मंत्रालय
भारतातील एकूण कोविड लसीकरण 176.86 कोटी मात्रांहून अधिक
गेल्या 24 तासांत 32.04 लाखांपेक्षा अधिक कोविड मात्रा देण्यात आल्या.
सध्या देशात रुग्ण बारे होण्याचा दर 98.49%
गेल्या 24 तासांत देशभरात 13,166 नव्या रुग्णांची भर
सध्या देशातील एकूण उपचाराधीन रुग्णांची संख्या 1,34,235
साप्ताहिक पॉझिटिव्हीटी दर सध्या 1.48%
देशात गेल्या 24 तासात कोविड प्रतिबंधात्मक लसींच्या एकूण 32.04 लाखांपेक्षा अधिक मात्रा  देण्यात आल्या, त्यामुळे आतापर्यंत लसींच्या मात्रा घेणाऱ्यांची एकूण संख्या 176.86 कोटींच्या वर  पोहोचली असल्याचे आज सकाळी सात वाजेपर्यंतच्या प्राथमिक अहवालात म्हटले आहे.
एकूण 2,02,13,293 सत्राद्वारे ह्या मात्रा देण्यात आल्या. सकाळी सात वाजेपर्यंतच्या अहवालानुसार, लसीकरणाच्या गटनिहाय वर्गवारीनुसार ताजी आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,01,276
|
|
2nd Dose
|
|
99,62,746
|
|
Precaution Dose
|
|
41,35,783
|
|
FLWs
|
|
1st Dose
|
|
1,84,08,963
|
|
2nd Dose
|
|
1,74,33,944
|
|
Precaution Dose
|
|
61,28,356
|
|
Age Group 15-18 years
|
|
1st Dose
|
|
5,44,55,055
|
|
2nd Dose
|
|
2,57,73,304
|
|
Age Group 18-44 years
|
|
1st Dose
|
|
55,13,27,690
|
|
2nd Dose
|
|
44,13,19,344
|
|
Age Group 45-59 years
|
|
1st Dose
|
|
20,21,95,164
|
|
2nd Dose
|
|
17,95,18,149
|
|
Over 60 years
|
|
1st Dose
|
|
12,63,44,721
|
|
2nd Dose
|
|
11,18,29,654
|
|
Precaution Dose
|
|
94,55,117
|
|
Precaution Dose
|
|
1,97,19,256
|
|
Total
|
|
1,76,86,89,266
गेल्या 24 तासात, 26,988 रुग्ण बारे झाले आहेत, त्यामुळे महामारीच्या सुरुवातीपासून बरे झालेल्या एकूण रुग्णांची संख्या आता 4,22,46,884. इतकी झाली आहे. परिणामी, रुग्ण बरे होण्याचा दर 98.49% इतका झाला आहे.
गेल्या 24 तासांत 13,166 नव्या रुग्णांची भर पडली आहे.
सध्या देशात कोविडच्या उपचाराधीन रुग्णांची संख्या 1,34,235 इतकी आहे. देशातील एकूण पॉझिटिव्ह रुग्णसंख्येच्या तुलनेत उपचाराधीन रुग्णांचे प्रमाण 0.31% इतके आहे.
देशभरात कोविड चाचण्या करण्याची क्षमता वाढवण्यात आली आहे. गेल्या 24 तासात, एकूण 10,30,016 जणांच्या चाचण्या करण्यात आल्या होत्या. भारतात आतापर्यंत 76.45 कोटींपेक्षा अधिक  चाचण्या करण्यात आल्या आहेत.
सध्या देशात साप्ताहिक पॉझिटीव्हीटी दर 1.48% इतका असून दैनंदिन पॉझिटिव्हीटी दर 1.28% इतका आहे.
युवा व्यवहार आणि क्रीडा मंत्रालय
क्रीडा मंत्री श्री अनुराग सिंह ठाकूर यांनी पॅरालिम्पिक संकल्पना गीत केले प्रकाशित
जर तुम्ही स्वप्न पाहू शकता, तर तुम्ही ते साध्यही करू शकता: श्री अनुराग सिंह ठाकूर
नवी दिल्ली, 3 ऑगस्ट 2021
ठळक मुद्दे:
- “कर दे कमाल तू” हे गाणे एक दिव्यांग क्रिकेटपटू संजीव सिंग यांनी संगीतबद्ध केले आणि गायले आहे
- यावेळी विक्रमी संख्येने 54 दिव्यांग खेळाडू पॅरालिम्पिकमध्ये 9 वेगवेगळ्या खेळांमध्ये सहभागी होणार आहेत
केंद्रीय युवा व्यवहार आणि क्रीडा मंत्री, श्री अनुराग ठाकूर यांनी आज नवी दिल्ली येथे भारतीय पॅरालिम्पिक चमूसाठी "कर दे कमाल तू" हे संकल्पना गीत प्रकाशित केले. क्रीडा मंत्रालयाचे सचिव श्री रवी मित्तल; सहसचिव  श्री एल.एस. सिंह, भारतीय पॅरालिम्पिक समितीच्या अध्यक्ष डॉ.दीपा मलिक; सरचिटणीस श्री गुरशरण सिंह आणि मुख्य प्रायोजक श्री. अविनाश राय खन्ना देखील यावेळी आभासी माध्यमातून उपस्थित होते.
“कर दे कमाल तू” हे गाणे एक दिव्यांग क्रिकेटपटू संजीव सिंह यांनी लिहिले आहे आणि ते लखनौचे रहिवासी आहेत.सर्वसमावेशकता अधोरिखित करण्यासाठी दिव्यांग समुदायाकडून गाणे रचले जावे , ही भारतीय पॅरालिम्पिक समितीची कल्पना होती.
यावेळी बोलताना श्री अनुराग ठाकूर म्हणाले, "भारत टोक्योमध्ये होणाऱ्या पॅरालिम्पिक क्रीडास्पर्धेसाठी 9 क्रीडा प्रकारांमध्ये सहभागी होणाऱ्या 54 पॅरा-खेळाडूंचा आतापर्यंतचा सर्वात मोठा चमू पाठवत आहे. आमच्या पॅरा- खेळाडूंचा निर्धार त्यांच्या अभूतपूर्व मानवी चैतन्याचे दर्शन घडवतो. लक्षात ठेवा जेव्हा तुम्ही भारतासाठी खेळता तेव्हा 130 कोटी भारतीयांकडून तुम्हाला प्रोत्साहन मिळते ! मला अत्यंत विश्वास आहे की,आमचे पॅरा-खेळाडू आपली सर्वोत्तम कामगिरी करतील ! पंतप्रधान श्री नरेंद्र मोदी आपल्या रिओ 2016 मधील सहभागी पॅरालिम्पिक क्रीडापटूंना भेटले होते आणि आपल्या क्रीडापटूंच्या कल्याणासाठी नेहमीच त्यांनी उत्सुकता दाखवली आहे.तसेच देशभरातील क्रीडा पायाभूत सुविधांच्या विकासासह प्रतिभा जोपासण्याच्या सरकारच्या दृष्टिकोनावर लक्ष केंद्रित केले आहे ''.
गाण्याचे संगीतकार आणि गायक संजीव सिंह यांनी भावना व्यक्त केल्या की, ''हा केवळ त्यांच्यासाठीच नव्हे तर संपूर्ण समुदायासाठी अभिमानाचा क्षण होता.
संजीव सिंह म्हणाले की, रिओ 2016 पॅरा ऑलिम्पिक क्रीडास्पर्धेमध्ये एक खेळाडू म्हणून डॉ.दीपा मलिक यांनी केलेल्या यशस्वी कामगिरीने त्यांच्याबद्दल एक कविता लिहिण्यास प्रेरित केले या कवितेतून हे संकल्पना गीत आकाराला आले.''
भारतीय पॅरालिम्पिक समितीच्या अध्यक्ष दीपा मलिक म्हणाल्या, "भारताच्या पॅरालिम्पिक समितीची अध्यक्ष आणि 'आझादी का अमृत महोत्सव' साजरा करण्यासाठीच्या राष्ट्रीय समितीची सदस्य म्हणून, मी पंतप्रधान श्री नरेंद्र मोदी यांच्या भारत @75 या सर्वसमावेशक भारताच्या दृष्टिकोनाला पंख देण्याचा हा माझा प्रयत्न मानते. हे संकल्पना गीत भारतीय पॅरालिम्पिक चमूचे मनोबल वाढवण्यासाठी तयार करण्यात आले आहे. ”
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
वाणिज्य आणि उदयोग मंत्रालय
भारताचा जागतिक व्यापार
नवी दिल्ली, 29 नोव्हेंबर 2019
जागतिक व्यापार संघटनेच्या  सातव्या व्यापार धोरण फेर आढाव्यातील भारत विषयक बाबींचा आढावा 15 ते 17 सप्टेंबर 2020 या कालावधीत घेण्याचे ठरले आहे. भारताच्या आर्थिक आणि व्यापारविषयक बाबी विषयी संघटनेच्या सचिवालयाशी याआधीच विचारविनिमय सुरु झाला आहे.
संघटनेच्या सहाव्या अहवालानुसार भारताचा जागतिक निर्यातीतील हिस्सा 2020 मध्ये 2 टक्क्यांवरुन वाढून 3.5 टक्के होईल अशी अपेक्षा आहे.
व्यापार आणि उद्योग मंत्री पियुष गोयल यांनी आज राज्यसभेत एका प्रश्नाच्या लेखी उत्तरात ही माहिती दिली.
G.Chippalkatti/D.Rane
(Visitor Counter : 92
पंतप्रधान कार्यालय
ओमान भारत संयुक्त व्यापार परिषदेच्या सदस्यांनी घेतली पंतप्रधानांची भेट
नवी दिल्ली, 16 मे 2018
ओमान भारत संयुक्त व्यापार परिषदेच्या सुमारे 30 तरुण उद्योजकांच्या एका गटाने आज पंतप्रधान नरेंद्र मोदी यांची भेट घेतली.
उभय देशांदरम्यान दीर्घकालीन ऐतिहासिक आणि सागरी संबंधांबाबत त्यांनी आपले विचार मांडले.
या संवादादरम्यान पंतप्रधानांनी उभय देशांदरम्यान ऊर्जा सुरक्षा आणि अन्न सुरक्षा सहकार्याची व्याप्ती अधोरेखित केली. त्यांनी ओमानच्या सुलतानांना शुभेच्छा दिल्यात, तसेच आजपासून सुरु झालेल्या पवित्र रमजान महिन्याच्या शुभेच्छा दिल्या.
B.Gokhale/S.Kane/D.Rane
(Visitor Counter : 68